คือคุณคะ หนูเพิ่งอายุ14ค่ะ หนูมีอาการปวดหัวตุบๆเวลานอนอยู่ตรงที่นอนแล้วลุกขึ้นเดินค่ะ เวลานั่งแล้วยืนก็เป็นค่ะ แต่มันจะเป็นสักพักแล้วก็หายค่ะประมาณ7-8วินาทีได้ค่ะคุณ คือหนูไม่รู้ว่ามันเป็นอะไรค่ะช่วยบอกหนูหน่อยนะคะ
สวัสดีค่ะ อาการปวดหัวตุ้บๆเวลานอนหรือลุกยืนนั้น อาจจะมีสาเหตุมาจากปวดจากกล้ามเนื้อบริเวณรอบๆศีรษะ ซึ่งอาจเกิดจากมีการตึงตัวจากการใช้งานระหว่างวัน ความเครียด การเพ่งสายตามากๆ พักแล้วมักจะดีขึ้น สาเหตุอื่นๆเช่น ปวดจากไมเกรน มักเป็นมากข้างเดียว ตาพร่า สู้แสงไม่ได้ คลื่นไส้ หรือปวดจากสาเหตุในสมองกรณีมีอุบัติเหตุที่สมอง เป็นต้นเบื้องต้นควรพักผ่อนให้เพียงพอวันละ 8-10 ชั่วโมงต่อวัน หลีกเลี่ยงกิจกรรมที่ต้องเพ่งสายตามากๆ รับประทานยาแก้ปวดเมื่อบรรเทาอาการได้ทุก 4-6 ชั่วโมงหากยังปวดมากขึ้นเรื่อยๆ ไม่ทุเลาหลังการพักหรือรับประทานยา ปวดมากจนรบกวนการทำงานหรือใช้ชีวิตประจำวัน การมองเห็นผิดปกติ คลื่นไส้ ควรรีบไปพบแพทย์